Den 35-årige mand, der fredag middag blev fremstillet i et grundlovsforhør i Hjørring, sigtet for torsdag aften at have voldtaget en 86-årig kvinder i Brønderslev, er tidligere dømt for voldtægt. For nogle år siden voldtog han en anden ældre dame og blev idømt tre år og ni måneders fængsel. Efter løsladelsen opsøgte han den samme dame og begik røverisk overfald. For denne forbrydelse fik han et års fængsel. Den 35-årige var netop blev løsladt efter at have afsonet denne dom, da han i aftes blev grebet på fersk gerning i forbindelse med voldtægten af den 86-årige kvinde i Breønderslev.

Opsummering:
35-årig netop løsladt da han begik endnu en voldtægt